পুলিশি ঝামেলায় জড়িয়ে পড়লেন গায়ক কুমার শানু। জানা গিয়েছে রবিবার রাত ১০টা বেজে গেলেও বিহারের মুজাফফরপুরের একটি অনুষ্ঠানে লাউডস্পিকারে গান চলে। সেই অনুষ্ঠানেই কুমার শানুর পারফরম্যান্স ছিল। 

এই বিষয়ে অন্যান্য খবর

গায়ক আতিফের উপরে রেগে গেলেন লতা! কারণ শুনে চটতে পারেন আপনিও


রাত ১০টার পরেও লাউড স্পিকার বাজায় অনুষ্ঠানের আয়োজকদের বিরুদ্ধে পুলিশের কাছে অভিযোগ দায়ের করা হয়। এলাকার মানুষই এই অভিযোগ দায়ের করেছে বলে জানা গিয়েছে। সঙ্গে ৬০ বছরের গায়ক কুমার শানুর বিরুদ্ধেও অভিযোগ দায়ের করা হয়েছে। 
সংবাদ সংস্থা এএনআই-এর কাছে মুজাফফরপুর পুলিশ আধিকারিক জানিয়েছেন। এলাকার একটি স্কুলেই চলছিল গানের অনুষ্ঠান। ঘটনার তদন্ত শুরু করেছে মুজাফফরপুর পুলিশ। 
প্রসঙ্গত, এক সর্বভারতীয় সংবাদমাধ্যম থেকে জানা গিয়েছে, ২০০১ সালে কুমার শানু তাঁর মেয়ে শ্যাননকে দত্তক নিয়েছেন। কিন্তু সেই খবর সম্প্রতি একটি রিয়্যালিটি শোয়ে জানান শানু। তারপরেই খবরের শিরোনামে উঠে এসেছিলেন।